《惜秋华•秋怨》
清代·彭孙遹

才入新秋，早麝㡠慵开，莺簧倦炙。孤影谁怜，银釭几度羞剔。

乌丝小字看看淡，好似赚人鱼墨。愁寂。水晶帘捲，见旧时月色。

枉自寻消息。恨馀香断素，偏有无穷忆。谁把病，容扶起，纷纭朱碧。

便将万斛沧波，移来比似鲛珠滴。终夕。也只得、两番潮汐。

作者简介：彭孙遹（yù）（1631—1700）清初官员、词人，与王士祯齐名，时号“彭王”。字骏孙，号羡门，又号金粟山人，浙江海盐武原镇人。彭孙贻从弟，顺治十六年进士。康熙十八年举博学鸿词科第一，授编修。历吏部侍郎兼翰林掌院学士，为《明史》总裁。诗工整和谐，以五、七言律为长，近于唐代的刘长卿。词工小令，多香艳之作，有“吹气如兰彭十郎”之称。著有《南往集》、《延露词》。